Es to neesmu stāstījusi nevienam, izņemot Vinsu.
Izmisīgi vēlēdamās sevi pierādīt,
es kļuvu tikpat slikta kā viņš.
Kādā ziņā?
Endrū uzstāja, ka manas mammas lietai viņam vajag vairāk.
Tāpēc…
Prieks tevi atkal satikt, Lev.
Vai varu tevi iepazīstināt ar savām draudzenēm?
Čača un Pīčesa.
Priecājos iepazīties, jaukās dāmas.
Iesim?
Tamara!
Levs ir bagātākais jāklis mūsu kursā,
un viņš mums ēd no rokas.
Viņš būs milzu ieguvums manai karjerai, Tamara.
Ko es bez tevis iesāktu?
Tu man sagādāji divas zvaigznes. Lai pati kļūtu par manu galveno meiteni.
Tātad tu biji vadošā?
Meitenes…
Kur tu viņas atradi?
Tās bija manas paziņas.
Kam bija problēmas mājās, līdzīgi kā man.
Daudzām vajadzēja naudu, un viņas nezināja, kā pie tās tikt.
Atceros, ka tolaik domāju: "Varbūt es viņām tiešām palīdzu."
Esmu nomocījies, dzenot pēdas tam Mārvam Lanelam.
Ar Emilijas audžutēvu viņš vairs nav kontaktējies,
un viņa pēdējā zināmā adrese neko nedeva.
Viņš ir ielas līmeņa dīleris?
Palūdz Dimitrijam no tikumības policijas, lai iedod kontaktus, kas ar to ņemas.
-Kas tad nu? -Piecelies!
-Tas ir kāds joks? -Detektīv San, tu tiec apcietināts
par pierādījumu bojāšanu un izmeklēšanas traucēšanu.
Ar tevi ir cauri.
Nē!
Ei! Viss kārtībā, meitiņ.
Paklau, tikai… Mēs esam šeit, ja?
-Meitiņ! -Es to nevaru izturēt.
-Viss labi.
Tas bija tikai slikts sapnis.
-Nē. -Tas bija tikai slikts sapnis.
Viss ir kārtībā.
-Sveika! -Apsveicu, detektīv.
Tu atradi mūsu CUBO.
Paldies.
Mēs Sanu apcietinājām, bet viņš ir nolīdzis advokātu.
Nesaka ne vārda.
Pierādījumu glabātuves policists atceras, ka Sans izņēma adatu un diegu.
Un mēs kaut ko atradām uz Sana galda.
Info par Alamīdas apgabala nepilngadīgo koloniju.
Tur šobrīd atrodas Obrijs.
-Varbūt Obrijs kaut ko zina. -Un Sans lika viņam klusēt.
Varbūt tagad, kad Sans ir prom…
-Domā, ka varam viņam uzticēties? -Nezinu.
Viņš ir uzbrucējs.
Un upuris.
Tomēr viņam par šo visu ir savs skatījums, un es domāju, ka mums viņš jāuzklausa.
It īpaši, ja viņš kaut ko zina par Finiju.
Labi.
Popij, ir vēl viena lieta.
Sanam bija Šrīva arestu vēstures kopija.
Domāju, ka viņš grasījās to nopludināt presei,
lai parādītu Capstones sliktā gaismā.
Jā, tāds būtu arī mans minējums.
Vienu lietu viņš bija atzīmējis īpaši.
Tas ir uzbrukums astoņdesmitajos, kura dēļ tavs tēvs uz gadu iesēdās cietumā.
Jā.
Tā es nonācu pie mis Šērlijas.
Skaidrs.
Nu, Šrīvs būs bijis ellīgi labs bokseris,
spriežot pēc tā, ko viņš nodarīja tam Aleksandram Maiklam Trojam.
Ko?
Tā sauc to puisi, kuru tavs paps piekāva teju līdz nāvei.
Zinu, ka tev nepatika tas, ko izdarīju tajā pasākumā, bet Finijs mani dzen stūrī.
Puiši joprojām ir cietumā, un tagad viņš uzbrūk The Knock.
Man žēl, Šrīv. Tiešām.
Tad uzliec Finijam un viņa asinssuņiem pavadu!
Visu cieņu,
bet domāju, ka pēc tava pēdējā lūguma tu esi pakalpojumu parādā man.
Tu nostādīji Sibilu, mani, mūsu uzņēmumu ļoti smagā stāvoklī.
Kāpēc lai es atkal tev palīdzētu?
Nāc man līdzi!
Uzticēšanās apliecinājums.
Nopietni?
Par saviem močiem es nekad nejokoju.
Es pateicos, ka atbrauci, Liona.
Tas tieši sakrita ar manu braucienu atpakaļ.
Kopš mūsu iepriekšējās tikšanās es vēl vairāk domāju par savu mammu
un viņas dzīvi pirms iepazīšanās ar manu tēvu.
Tu domā - par viņas dzīves lielāko daļu?
Man vienkārši gribas zināt…
kāda viņa tolaik bija.
Proti, kas viņa gribēja būt?
Vai pirms iepazīšanās ar manu tēvu viņai bija kādas nopietnas attiecības?
-Man par to nepatīk domāt. -Kāpēc?
Tāpēc, ka tad es uz Elinoru dusmojos. Negribu par mirušajiem runāt sliktu.
Ai, beidz! Tu nerunā sliktu, ja tā ir patiesība.
-Es tikai gribu zi… -Viņai vajadzēja apprecēt Aleksandru.
-Aleksandru? -Jā.
Saproti, viņš būtībā jau bija daļa no ģimenes.
Lutināja manas meitas ar saldējumu.
Meitenes nedēļām raudāja, kad Elinora viņu pameta.
Kāpēc viņa viņu pameta?
Tāpēc, ka uzradās Šrīvs un pataisīja tavu māti grūtu.
Labi. Tas Aleksandrs… Kāds viņš bija?
Viņu interesēja viss.
Viņš varētu sacensties ar tevi zināšanās par pasaules politiku un aktualitātēm.
Šķiet, ka mums būtu bijis daudz kopīga.
Līdzīgas intereses.
Trinij, cik bieži tev ir tie nakts murgi?
Katru nakti kopš atgriešanās mājās.
Bet pamostoties viņa
ne vienmēr atceras visus sīkumus.
Trauma ķermenī var izpausties ļoti dažādos veidos.
Es jūs aicinu neuzstāt, lai Trinija
cenšas šīs atmiņas atgūt.
Ja tas notiks, tas notiks tad, kad tam jānotiek.
Es saprotu, ko jūs sakāt, daktere, bet šī ir ļoti unikāla situācija.
Vai ne?
Mums jāzina vairāk par uzbrukumu Trinijai, lai varam izvirzīt apsū…
Kad jāatgriežas pie iepriekšējās dienaskārtības?
-Varbūt varam izveidot grafiku… -Zarīna!
Es būtu pateicīgs, ja tu mani nepārtrauktu, labi?
-Kā jau teicu, jāizvirza apsūdzība… -Trinija teica, ka neatceras.
Varbūt liecies mierā un esi pateicīgs, ka meita ir kopā ar mums.
Zinu, ka abi gribat Trinijai palīdzēt…
-Jā. -…bet šobrīd
mums jāļauj Trinijai savu dziedināšanu vadīt pašai.
Vai tu kaut ko gribi pateikt?
Mans murgs nebija par uzbrukumu.
Tas…
Tas bija par Obriju.
Es nespēju izturēt domu, ka viņš ir kaut kur cietumā vai kolonijā.
Metas nelabi, par to iedomājoties vien.
Es ļoti raizējos.
Un es vienkārši…
Es viņu mīlu.
Kad naudas plūsma palielinājās…
Finijs mums noīrēja greznu dzīvokli.
Es sāku tur pavadīt daudz laika.
Mamma bija tā pārstrādājusies,
ka ticēja maniem meliem par to, kur es esmu.
Vai Finijs sūtīja tevi vervēt uz kādām konkrētām vietām?
Proti, kāda bija viņa stratēģija?
Es darbojos pati uz savu roku.
Šī kleita tiešām izceļ tavu acu krāsu.
Zini, kad teicu, ka vecajās drēbēs nejūtos glīta,
es tiešām negaidīju, ka tu…
Es gribēju palīdzēt.
Gribu, lai tev ir skaistas lietas.
Re! Paskaties, kādu gredzenu es nopirku.
Tu par to samaksāji pati?
To es visu laiku saku. Tagad es varu dzīvot sev.
-Uzvelc! -Džasmina, ej gaidi mašīnā! Tagad.
-Vins, tā ir… -Tagad, Džasmina. Mums jābrauc.
Es zinu, ko tu un tavas "draudzenes" te darāt,
un tas ir pretīgi.
Medīt meitenes? Turklāt vēl šeit?
Tev vajadzētu kaunēties.
Turies pa gabalu no manas māsīcas un baznīcas, dzirdi?
Nebiju redzējusi, ka par šīm meitenēm kāds rūpētos un viņas sargātu.
Vinss redzēja, cik esmu jauna. Man bija tikai 17 gadu.
Piedāvāja palīdzēt izrauties.
Iedeva savu vizītkarti.
Teica, lai zvanu jebkurā laikā.
Un tad tu aizgāji?
Nē.
Nē, man likās, ka varu Finijam uzticēties.
Un es spriedu,
ka viņam ir nauda un sakari, lai nodrošinātu mūsu kopīgo nākotni.
Es joprojām biju viņā ļoti iemīlējusies.
Kaut es būtu aizgājusi jau tad!
Kādas bija tavas attiecības ar Sanu?
Trejs man ar viņu draudēja. Savā ziņā.
Lika noprast, ka likumsargi ir viņam kabatā.
Ja es aizietu vai nosūdzētu.
Pārliecināja, ka vienīgā iespēja ir turēties pie viņa plāna attiecībā uz mums…
un Triniju.
Tomēr man bija izvēle. Un es pieņēmu nepareizo lēmumu.
Vai tu redzēji detektīvu Sanu seksa ballītes mājā?
Nē, kungs.
ALAMĪDAS APGABALA NEPILNGADĪGO KOLONIJA
Un šo vīrieti?
Vai viņu tur redzēji?
Nē, es viņu neesmu redzējis.
Tikai pa televizoru un uz plakātiem.
Bija viena reize.
Es biju kopā ar Treju, kad viņš pie paneļa satikās ar Sanu.
Tajā motelī tieši blakus bulvārim.
Man radās sajūta, ka viņš tur ir bieži,
jo darbinieki ļāva viņam staigāt apkārt kā kaut kādam priekšniekam.
Kad tas bija?
Ap to laiku, kad biju vakariņās pie Kilebrū ģimenes.
Es biju stresā, jo Trejs teica, ka viņam pietrūkstot vienas meitenes.
Markuss par tām vakariņām stāstīja.
Tās notika tikai pāris dienas pēc Dreas nogalināšanas.
Trinija droši vien bija Dreas aizstājēja.
Atvainojiet, Skovilas kundze!
Lūdzu, man jāzina. Kā Trinijai klājas?
REĢISTRATŪRA
Tātad visu šo laiku Sans moteļa vadītāju ir turējis pavadā.
Abpusēji izdevīga noziedzība.
Sans nepieļāva, ka citi policisti moteli pārmeklē.
Viņa rīcībā bija slepena telpa.
Eims!
Laikam esam atraduši Lubenes portfeli.
-Tev ir kāds, kas to var atvērt? -Varbūt man ir kas labāks.
Šaurā mašīnā, sēžot blakus kādam, kas daudzas reizes atslēdz savu telefonu…
šo to iznāk noskatīties.
Skaidrs. Mājās brauksim atsevišķi.
Jā. Sērijas numurs ir novīlēts.
Glabātuves policistam bija taisnība.
Adata un diegs, ko Sans paņēma no Dreas pierādījumiem.
Te ir vēl. Šie nav lietoti.
Visu šo laiku mēs pieņēmām, ka meitenes tetovēja Trejs.
Ja nu tas bija Sans?
Nav pamata tā domāt.
Tiešām?
Šī noteikti ir Bruno Paskāla kaklasaite.
Pareizi. Jā, Dreas klients aizmirsa kaklasaiti.
Un, kad pēc tās atgriezās, dzirdēja Treja un Dreas strīdu.
Zini, nebija saprotams, kāpēc Trejs Dreu nogalināja.
Meitenes suteneriem nodrošina ienākumus.
Varbūt…
Varbūt Sans bija numuriņā kopā ar Treju vai arī ienāca vēlāk.
Velns!
Jā. Kā mūsu meitiņa turas?
Vai atkal runā par tā čūskulēna Obrija apciemošanu?
Nē, bet viņa ir diezgan dusmīga.
Sēž savā istabā jau vairākas stundas. Kur tu esi?
Esmu bankā. Bet klau, esmu pie lodziņa. Es tev atzvanīšu, labi?
Parunāsimies vēlāk.
LAKE MERRITT FITNESS BILLS OČOA - ĪPAŠAIS BIEDRS
DABAS AIZSARDZĪBAS DEPARTAMENTS
BILLS OČOA MEDĪBU ATĻAUJA
Detektīv!
Mēs jau Fostokovskim un prokuroram pateicām,
ka jūs no mums neko neizvilksiet
par to safabricēto izmeklēšanas traucēšanas lietu.
Es nepiekrītu.
Es runāju ar policistu no pierādījumu krātuves.
Viņš atceras, kā Sans izņēma adatu un diegu.
Tev nekā nav, Eims.
Mēs abi zinām, ka diegs un adata netiktu pieņemti kā pierādījumi.
Tos nevarētu izmantot tiesā.
Nē, man šis tas ir.
Jā, man šis tas ir.
Visi šie mēsli.
No tā tava tarakānu pilnā biroja.
Redzi…
Es domāju, ka tu esi šī cilvēktirdzniecības tīkla izsitējs.
Jā, tu meitenes sazāļo, iezīmē,
varbūt kādu, kas iziet no ierindas, pat pārmāci ar lodi.
Vai tu man paskaidrosi, kāda ir tava saistība ar Dreas Spaivijas slepkavību?
Tavs priekšnieks droši vien bija dusmīgs. Tā izšķiest inventāru, vai ne?
Kas viņš ir?
Labāk sāc tarkšķēt kā atrakciju delfīns, jo es tevi iesēdināšu par slepkavību.
Nu tu esi sacerējies.
Nē. Viena meitene pret tevi liecināja.
Ielenes vārds pret manējo.
Mums ir ne tikai viņas vārds.
Nē, San.
Mēs runājām ar vienu no Dreas klientiem,
un viņa teiktais kopā ar to, ko zinām no Dreas,
nu, šis viss… norāda uz tevi.
Lūk, kas, manuprāt, notika tonakt, kad Drea tika noslepkavota.
Esmu nogurusi.
Tad iedošu vēl koksu. Tu neesi beigusi.
Liecies mierā!
Tu beigsi, kad es ļaušu.
-Tu man esi parādā, meitenīt. -Vairs ne.
Ar to jau vajadzēja pietikt. Es negribu turpināt, Trej.
Es jau visu nomaksāju. Kāpēc lai es…
Es aizeju atliet, un uzreiz tracis? Kas, pie velna, te notiek?
Tā kuce negrib strādāt.
Bet mēs to atrisinājām.
Vari iet. Es viņu sagatavošu ballītei.
Kāp gultā!
Es ne uz kādu ballīti nebraukšu. Dzirdēju, kas tur notiek.
Brauksi gan.
Uzreiz pēc tam, kad būsi mani apmierinājusi.
Apgulies!
Nē.
-Ko tu teici? -Es gribu braukt mājās.
Tas nenotiks.
Laid mani! Nē…
Laid mani! Tu… Nē! Be…
Lūdzu, beidz!
Tu mēģināji viņu izdrāzt, vai ne?
-Viņa neļāva. -Laid!
-Nē. -Kevin!
Bērns.
Viņa bija bērns.
Un tu viņu sagrābi.
Paņēmi ar varu.
Pareizi?
Viņa bija bērns.
Sešpadsmit gadi.
-Es tādas lietas nedaru. -Labi.
Kevin!
Tu esi bijušais policists, un tu iesēdīsies. Tu iesēdīsies.
Tevi pazīs kā bērnu izvarotāju.
-Zemākais no zemākajiem. -Es viņu neizvaroju!
Viņa pārkāpa robežu. Mani izprovocēja.
Kā?
Es grasījos viņu pirms ballītes iezīmēt.
Zinu, ka tev ir bērni. Redzēju tavu ekrānsaudzētāju.
Divas meitenītes. Kas tas par tēvu, kas dara ko tādu?
Aizveries!
Kā tev patiktu, ja kāds netīrs vecis iespraustu tavām meitiņām pakaļā…
-Nerunā par maniem bērniem! -Lūdzu!
Meitenīt, ejam! Tevi gaida klients.
Hei!
Ei, ko tu te dari?
Atnācu iezīmēt, bet viņa ir atslēgusies.
Velns! Tiešām?
Jā.
Kas ir? Viņai tagad to nevajag.
Vai ir kaut kas, par ko varam vienoties, detektīv?
Esmu drošs, ka prokurora birojs apsvērtu iespēju sodu samazināt,
ja viņš mums pateiktu, pie kā strādā.
Un?
Iesaku uzmanīties, CUBO!
Ja nu to izstāstīt bija kļūda?
Ja nu tagad viņa uz mani raudzīsies citādi?
Viņa ir vienīgais, kas tevi uztrauc?
Nopietni - kā tu vispār vari ar mani te būt?
Esmu te, lai palīdzētu brīdī, kad šī mazā lēkme pāries.
Tev nevajadzētu mani pieņemt.
Tu zini, ko es grasījos nodarīt Džasminai.
Cik tuvu es biju.
Es tev jau sen esmu piedevis to, ko tu darīji kā tā nelieša instruments.
Ei! Bet uzklausi mani, Īva!
Tam nebūs nozīmes, ja tu nepiedosi pati sev.
Paskaties!
Mans čoms to uzlauza.
Ko var gribēt no tiem lētajiem telefoniem.
Uz ko es skatos?
Tu skaties uz zvanu sarakstu.
Redzi? Očoa kādam piezvanīja, tiklīdz tajā vietā sākās reids.
Droši vien kādu brīdināja vai prasīja palīdzību.
Vēl neesmu identificējis zvana saņēmēju.
Tas telefona numurs izskatās pazīstams.
TELEFONA NUMURS PA DIENU ENDRŪ FINIJS
Lūk! Finija privātā mobilā telefona numurs.
Očoa piezvanīja Finijam, kad ballītē sākās reids.
Tad mums ir visi pierādījumi, ne?
Protams. Paskatīsimies, vai esam uz pareizā ceļa, bet…
Tas netika iegūts īsti likumīgi, vai ne?
Bet…
ja mūsu teorija ir pareiza,
tad Očoa ir Endrū Finija organizēto ballīšu klients,
Sans ir izsitējs, kas meitenes iezīmē,
un tie ir suteneri.
Bet vai tas ir viss tīkls?
Es nezinu.
Bet šīm lietām ir jāvirzās uz priekšu.
Tomēr mums jābūt uzmanīgiem.
Ja Sans baidās runāt,
iesaistītie noteikti ir ļoti ietekmīgi.
Man pie pakaļas, Popa. Ja?
Finijs. Očoa. Viņiem ir jāsamaksā.
Tas ir viss, ko es varu izdarīt.
Vai tev viss kārtībā, Markus?
Kādu laiku neesmu tevi tādu redzējusi.
Vai man viss kārtībā?
Nu…
mana meita nav nogulējusi nakti bez pamošanās,
kopš viņu nolaupīja un seksuāli izmantoja.
Turklāt viņa man neļauj viņu mierināt.
Bet zini, ar ko viņa grib apskauties?
Ar zēnu, kurš viņu aizsūtīja uz izvarošanu.
Tāpēc nē, Popij, man nekas nav kārtībā.
Man žēl.
Nespēju noticēt, ka Sans to darīja man deguna priekšā.
Tā nav tava vaina. Bet Īvai bija taisnība.
Očoa aizved atpakaļ pie Finija.
Mums viņš jāaptur, Eims.
Es cenšos kaut ko atrast Sana finanšu dokumentos.
Taču līdz šim visi ceļi ir atdūrušies strupceļā Questeur.
-Viņš izmantoja to lietotni? -Katru dienu.
Ienākošie un izejošie darījumi.
Nespēju noticēt, ka man atkal ar to jānoņemas.
Kā tā?
Es ieguvu pierādījumus, ka Emilijas Milsas patēvs sazinājās
ar puisi, kurš, mūsuprāt, ir viņa dīleris.
Mana pašreizējā teorija ir tāda, ka Pīters tam puisim ir parādā naudu.
-Un izmantoja savu meitu kā nodrošinājumu. -Jā.
Mums tas dīleris jāatrod, bet viss nobremzējas pie Questeur.
Tu esi tik tuvu, bet kāpēc izklausies tik sagrauts?
Fostokovskis šīs lietas dēļ liek strādāt virsstundas.
Un es uzzinu,
ka tikmēr…
Makss ir spēris savus pirmos soļus.
Tu esi lielisks tēvs.
Neesi pret sevi tik skarbs!
Klau, man varbūt ir viens variants, kā piekļūt Questeur.
Es tikai… Es tiešām negribu to izmantot.
Nu, labi, ka es tev tik ļoti patīku.
Tev nav ne vainas.
Ko labu pastāstīsi, Popa?
Padošu ziņu, ja ko dzirdēšu.
-Sveiks, tētiņ! -Sveika!
Esi aizņemta ar to lietu, Popkorniņ?
Nu, vispār…
Vispār tāpēc esmu atnākusi.
Es cerēju, ka tu varētu izkārtot man tikšanos ar Lī Hekmenu.
Man ir jāpiekļūst dažiem privātiem Questeur kontiem.
-Viņam tas nepatiks. -Tu pat nemēģināsi?
No kurienes tas dusmīgais tonis?
Kad Eimss arestēja detektīvu Sanu,
viņš atrada informāciju par tevi, ko Sans gatavojās nopludināt.
Par tavu arestu.
Pēc mammas nāves.
Cenšas mani iztēlot par kaut kādu briesmoni.
Es vienkārši…
Es nekad nebiju padomājusi par tā kautiņa upuri.
Cilvēku, kuru tu piekāvi gandrīz līdz nāvei.
Paklau, pēc tavas mātes nāves uzradās Aleksandrs.
Viņš gribēja aizbildnību.
-Viņš mani gribēja? -Viņam nebija tiesību.
-Mani vismaz satikt? Kāpēc ne? -Tāpēc, ka tavs tēvs esmu es.
Es būtu varējusi palikt pie viņa, kad tu iesēdies,
-nevis pie mis Šērlijas, kas darīja pāri. -Es svēti apsolīju Elinorai
uz viņas nāves gultas, ka to cilvēku tavā dzīvē neielaidīšu.
-Kāpēc? -Es nejautāju.
Nevajadzēja. Pietika ar viņas vārdu.
-Tātad tu vienkārši viņu aizraidīji? -Viņš teica, ka bez tevis neaizies.
-Strīds samilza. Man tas bija jādara. -Tu varēji nosist manu tēvu, tētiņ.
Es tevi sargāju.
Mani sargāji? No kā tu mani sargāji?
Liona uzskata, ka Aleksandrs ir lielisks.
Tu ar viņu runāji? Pirms manis?
Neuztraucies!
Es viņai neko neteicu.
To laikam esmu iemācījusies no tevis.
Vienkārši sarunā man tikšanos ar Hekmenu! Lūdzu.
Labi. Tātad - vai Finijs aprobežojās
tikai ar sieviešu tirdzniecību,
vai arī viņš nodarbojās vēl ar citām lietām?
-Piemēram? -Piemēram, narkotikām. Azartspēlēm.
Es tikai meklēju neapgāžamus faktus
vai jebkādus dokumentālus pierādījumus, lai varam apstiprināt tavu stāstu.
Tā ir patiesība, nevis stāsts.
Tas ir pašsaprotami, Īva.
Finijs narkotiku lauciņā nelīda. Pārāk liels risks.
Narkotikas var pārdot tikai vienreiz.
Sievietes var pārdot atkal un atkal, un atkal.
Apbrīnojami, ka tev izdevās nesākt lietot.
Dažām manām meitenēm tik ļoti nepaveicās.
-Tjūsdeja! Mosties! -Ak dievs!
Atnes ūdeni!
Nadja, zvani uz 911! Pasaki, ka viņa ir pārdozējusi.
Labi.
Vai mums viņa jāpagriež uz sāniem?
Noliec klausuli!
Mēs nevaram atļauties izmeklēšanu.
-Bet esmu par viņu atbildīga. -Tad vajadzēja par viņu rūpēties labāk.
Ko mums darīt?
Noticis nelaimes gadījums.
Tu viņu sargāji.
Viņa neizdzīvoja.
Finijs aizlaidās, bet mūs arestēja, it kā noziedznieces būtu mēs.
Kā tu tiki laukā?
Kad viņi saprata, ka esmu nepilngadīga, sazinājās ar manu mammu.
Viņa atnāca un samaksāja drošības naudu.
Nebiju viņu redzējusi nedēļām.
Tevi ieraugot, viņa noteikti jutās atvieglota.
Nedomāju, ka viņa gribēja mani apskaut vai nobučot.
Tad viens no policistiem sāka uzdot jautājumus par to,
kāpēc es, būdama nepilngadīga, atrodos dzīvoklī ar narkotikām.
Galu galā imigrācijas dienests viņu aizturēja un deportēja.
Pēc gada viņa bija mirusi.
Es tā arī neatvadījos.
Man ļoti žēl.
Man bija jāzaudē viss, lai saprastu patiesību.
Viņš negrasījās man palīdzēt.
-Čau, Vins! -Prieks, ka piezvanīji.
Tāpēc nav pierādījumu, ka biju kopā ar Finiju.
Man viss bija jāpamet, lai viņš nenojaustu, ka es aizeju.
Vai viņš centās tevi atrast?
Vinss mani iekārtoja kādā ģimenē citā apgabalā.
Es nomainīju vārdu, izskatu. Atkal iestājos vidusskolā.
Tu virzījies uz priekšu.
Tas ir sviests.
Reizēm… man viņa pietrūkst.
Tās manipulēšanas dēļ es aizmirsu, ka viņš ir mans suteners…
nevis mans puisis.
Kas notika ar Nadju?
Neesmu viņu redzējusi kopš dienas, kad aizgāju.
Es pat nezinu viņas uzvārdu.
-Bet tu mēģināji ar viņu sazināties? -Nē, es nevarēju.
Ja nu Finijs viņu izmantotu, lai atvilktu mani atpakaļ?
Bet tu to meiteni ievedi ielas dzīvē. Tev bija vienalga, ka viņa tur paliek?
Piedod! Es to izgriezīšu.
Nē. Atstāj!
Es esmu gļēvule.
Un būs atvieglojums beigt izlikties.
-Tiksimies nākamnedēļ! -Labi, paldies.
Palīdzēt?
Tā notiek visu laiku.
Paldies…
Markuss. Kilebrū.
Izklausās pazīstami. Vai esam tikušies?
Nē, ne gluži, Olivij.
Mana meita Trinija tika…
izglābta tonakt, kad tika arestēts jūsu vīrs Bills.
Man jums nav nekas sakāms.
Lūdzu, tikai uzklausiet! Šķiet, esat labs cilvēks.
Ja? Un jūs taču nevarētu atbalstīt to, ko izdarīja jūsu vīrs.
Tāpēc, lūdzu, palīdziet manai meitai rast mieru.
Saviem bērniem jūs gribētu to pašu.
Mani bērni nekad nekļūtu par prostitūtām.
Ko, lūdzu?
Jūsu vīrs izvaroja manu meitu.
Beidziet! Viņš devās uz ballīti.
Viņš neko nezināja
-par nepilngadīgajām meitenēm. -Ak dievs!
-Un viņš ne ar vienu negulēja. -Atveriet acis, nolādēts!
Jūs esat traks.
Turieties pa gabalu no manis un manas ģimenes!
Labi, meitiņ! Aiziet!
Laukā no gultas! Aiziet!
-Tikai tad, ja ļausi satikt Obriju. -O, nē.
To es nevaru, meitiņ. Tas zēns tev nodarīja pāri.
Tie, kam nodarīts pāri, dara pāri citiem.
Tev ir jādzīvo tālāk, Trinij.
Nevis jāgaida kāds, kurš tavu mīlestību nav pelnījis.
Tu domā - tā, kā tu izdarīji ar tēti?
Tavs tēvs un Obrijs nav salīdzināmi.
Domā - es neatceros, kāds viņš bija, kad dzēra?
Pirms viņš aizgāja?
Un tā reize, kad viņš meta pa sienu ar āmuru,
jo nebeidza pīkstēt ugunsgrēka signalizācija?
Nākamajā dienā tu to mēģināji pasniegt kā joku,
bet es atceros, ka tu raudāji.
Žēl, ka man neizdevās tevi no tā pasargāt.
Bet tas manu lēmumu nemaina.
Tavam tēvam ir slimība.
Slimība, no kuras viņš ārstējās gadiem, pirms es viņu pieņēmu atpakaļ.
Un pa to laiku es sāku apzināties pati savu vērtību
nesaistīti ne ar vienu vīrieti.
Tagad tev ir jāiemācās likt sevi pirmajā vietā.
Tad nu pastāsti: kā tu to darīsi?
Varbūt šopēcpusdien es varētu iziet ārā paskriet?
-Tiešām? -Jā.
Pēdējais laiks atgūt formu, lai atgrieztos komandā.
Man pietrūkst ūdens.
Protams.
Labi.
-Atsūti īsziņu, kad dosies. Labi? -Protams.
Labi.
Redzu, ka esi uzkāpis uz korķa.
-Izstāstīsi par to Rīnai? -Nav mana darīšana.
Negribu, lai viņa mani redz tādu, saproti?
Tu šobrīd esi sliktākajā punktā.
Tādos brīžos šķiet, ka izejas nav, ir tikai iznīcība.
Popija man pastāstīja par lenti, ko ierakstīji
kopā ar Džošuu.
Kā tu tiki pāri Elinoras nāvei.
Kādreiz nožēlo to, kas notika?
Manās rokās bija cilvēka dzīvība, un es gandrīz to izdzēsu.
Es joprojām jūtu savas rīcības sekas.
Nezinu, vai tas nozīmē, ka man to nevajadzēja darīt…
vai arī vajadzēja viņu nosist, kad bija tāda iespēja.
Ļauj tevi aizvest uz sapulci!
Nē, viena ir tepat netālu. Aizstaigāšu pats.
Markus, paklausies!
Lai vai cik tumšās krāsās viss izskatītos, turpini ar mani runāt!
-Labi? -Labi.
Es tevi mīlu, brāl.
Es tevi arī.
Sveiks, Kūper! Paldies, ka atnāci satikties.
Sveika!
Sveika…
Paklau, man žēl par to, kas notika.
Centos palīdzēt tai podkāsta dāmai un direktorei Pjērai, bet…
varbūt es varēju izdarīt vairāk.
Tu joprojām gribi palīdzēt?
Kas tev vajadzīgs?
Es gribu nodot ziņu Obrijam.
Tātad tu biji vadošā?
Meitenes… Kur tu viņas atradi?
PĀRDOMĀJOT VĒLREIZ - 16. SĒR.
Tās bija manas paziņas. Kam bija problēmas mājās, līdzīgi kā man.
Vai Finijs sūtīja tevi vervēt uz kādām konkrētām vietām?
Proti, kāda bija viņa stratēģija?
Es darbojos pati uz savu roku.
Nolādēts!
Kas notika ar Nadju?
Neesmu viņu redzējusi kopš dienas, kad aizgāju.
Es pat nezinu viņas uzvārdu.
Bet tu mēģināji ar viņu sazināties?
Nē, es nevarēju.
Ja nu Finijs viņu izmantotu, lai atvilktu mani atpakaļ?
Nolādēts!
Es to nevaru izmantot.
Viņu saplosīs.
ES INTERVĒJU OUKKRĪKAS VIDUSSKOLAS DIREKTORI ĪVU PJĒRU.
Paldies, ka atnācāt, Hekmena kungs.
Vēl nesakiet paldies!
Es atnācu pēc Šrīva lūguma un nezinu, kā varu palīdzēt jums.
Un privātums ir viens no mana uzņēmuma pamatprincipiem.
Tas, ko lūdzat izdarīt, to pārkāpt, ir kas nebijis.
Varbūt uzņēmumā Questeur.
Bet ne Noveur, jūsu pirmajā uzņēmumā.
To nosaukumu sen nebiju dzirdējis.
Jā. Jūs to nodibinājāt Stenfordā, vai ne?
Pirmais uzņēmums ziņojumu platformas lauciņā.
Es to nodibināju par savu inženierzinātņu skolas stipendiju.
Tur pārsvarā bija X failu pārstāsti un vietējais sports.
Es biju ļoti stilīgs.
Jā, es atceros, ka dažām lietotājām uzmācās,
sūtīja nāves draudus.
Viņas lūdza aizsardzību, lūdza ierobežot naida runu,
bet lielākā daļa lietotāju nobalsoja pret.
Viņi gribēja saglabāt status quo,
neregulētu privilēģiju meku.
Bet jūs aizstāvējāt savus atstumtākos lietotājus.
Jā.
Bet tagad pabeidziet šo stāstu!
Drīz pēc tam Noveur bankrotēja.
Bet vai jūs to nožēlojat?
It nemaz.
Labi. Es to izdarīšu, bet jūs nedrīkstat nevienam par to teikt ne pušplēsta vārda.
Neviens nezina, ka esmu šeit, pat mana sieva Sibila ne.
Tāpēc, ja kaut kas noplūdīs,
man nāksies noliegt, ka esmu devis jums pieeju.
-Mēs saprotam. -Paldies, kungs.
Jā, sakiet paldies viņas tēvam.
Šrīvs ir neparasts cilvēks.
Šķiet, ka jums piemīt viņa dotības.
Labi.
Tātad tie ir darījumi.
Nu, piemēram,
šis ir Endrjū Finija maksājums Kevinam Sanam.
Skat, tur ir Trejs. Rodžers Eronss.
Maksājumi no arestētajiem klientiem.
Darījumi veikti dienu pirms ballītes.
Viņi maksāja, lai varētu piedalīties.
Mums jāizdomā, kā to varētu izmantot legāli.
Tā. Ja viņi maksāja par dalību,
kāpēc Finijs maksā Billam Očoam?
Maksājumi viņam veikti vairākus mēnešus, varbūt vēl ilgāk.
Varbūt Očoa nav parasts klients.
Ja nu viņš pieder pie tīkla?
Kādā statusā? Vai viņš nebija riska kapitāla investors?
Hekmena kungs, ir vēl viens vārds.
Tāds Mārvs Lanels.
Iespējams, viņš ir saistīts ar Emilijas Milsas lietu.
Labi. Tātad jūs saņemsiet anonīmu ziņojumu
ar vienkāršu teksta dokumentu, kurā būs dati
par Finija un tā Mārva Lanela kontiem.
Taču būs identificējoši līdzekļi,
lai to nevarētu izsekot atpakaļ uz Questeur.
Un atcerieties - ne vārda!
-Ne vārda. -Paldies, kungs.
Vēlreiz paldies, ka atnācāt.
Nav, par ko.
Un pasveiciniet Šrīvu!
Labi.
Kas ir?
Es domāju nopietni to, ko teicu par Emiliju Milsu.
Viņa ir pelnījusi, ka viņu atrod.
Jā, ir.
Mārvs Lanels?
Man ir orderis dzīvokļa pārmeklēšanai.
Savaldiet suni, citādi lietosim elektrošoku.
Geidž, ej!
-Labi, aiziet! -Ei…
O, Mārv, kas mums te ir?
Man bija… Te bija… Ziniet…
-Velns! -Feren!
Stāt! Nekusties!
-Zemē! -Nē, nē.
Zemē!
Apklusti!
Uzliec rokudzelžus!
Emilija Milsa?
Lūdzu, palīdziet! Lūdzu.
Lūdzu.
Lūdzu. Lūdzu, palīdziet! Lūdzu.
Lūdzu, palīdziet!
-Labi. Viss labi. -Lūdzu, palīdziet!
Lūdzu, izlaidiet! Lūdzu.
Ievainota neesi?
-Paldies. -Viss kārtībā. Tu esi drošībā.
Tu esi drošībā.
Mēs tevi atradām.
Tulkojusi Aija Apse
JA JUMS VAI KĀDAM, KO PAZĪSTAT, VAJAG PALĪDZĪBU, EJIET UZ APPLE.COM/HERETOHELP